קליפורד לויק

קליפורד לויק דיאם (באנגלית: Clifford Luyk Diem; נולד ב-28 ביוני 1941) הוא כדורסלן ומאמן עבר ספרדי יליד-ארצות הברית, ששיחק בעמדות הפאוור פורוורד והסנטר בריאל מדריד בין השנים 1962 ו-1978. הוא שיחק כדורסל במכללות עבור אוניברסיטת פלורידה. הוא נבחר בדראפט 1963 על ידי ניו יורק ניקס מה-NBA, אך מעולם לא שיחק משחק עונה סדירה בליגה. הוא חתם בקבוצת הפאר הספרדית ריאל מדריד, עזר לה להפוך לקבוצת הכדורסל האירופית הדומיננטית של שנות ה-60, וזכור בזכות הסמל המסחרי שלו, זריקת הוו.

לויק נבחר לאחד מ-50 השחקנים הגדולים בתולדות פיב"א בשנת 1991 ול-50 התורמים הגדולים ליורוליג ב-2008.

 שנים מוקדמות 
לויק נולד בסירקיוז, ניו יורק, לאב יליד הולנד ולאם ילידת שווייץ. הוא למד בבית הספר התיכון ורנון-ורונה-שריל בוורונה, ניו יורק, שם הפך לסנטר הכוכב של בית הספר. כסיניור, בשנתו האחרונה בבית הספר, הוא קלע 488 נקודות ב-18 משחקים, ממוצע של 27.1 נקודות למשחק.Associated Press, "Gators Pass Out Two Cage Scholarships," The News Tribune, p. 14 (May 18, 1958). Retrieved September 5, 2014.

 קריירת מכללות 
לויק נרשם לאוניברסיטת פלורידה בגיינסוויל, פלורידה, שם שיחק בקבוצת הכדורסל של פלורידה גאטורס השנים 1959 ל-1962.Florida Men's Basketball 2013–14 Media Guide, University Athletic Association, Inc., Gainesville, Florida, pp. 73, 75, 76, 79, 80, 83, 84, 149, 156, 159, 160, 161, 167 (2013). Retrieved September 5, 2014. בקריירה בת שלוש השנים שלו במכללות, הוא שיחק ב-66 משחקים, קלע 904 נקודות בסך הכל וקטף 806 ריבאונדים. במהלך עונת מסיניור שלו, הוא קלע 49.3% מהשדה, העמיד ממוצעים של 21.3 נקודות למשחק, והוביל את האזור הדרום-מזרחי (SEC) עם 352 ריבאונדים (15.3 למשחק). לויק קלע 40 נקודות מול טנסי ו-36 נקודות מול ג'ורג'יה בולדוגס."Cliff Luyk Scores 40 As Gators Win," Ocala Star-Banner, p. 9 (February 6, 1962). Retrieved September 5, 2014. הוא נבחר לחמישייה השנייה של ה-SEC ב-1962.Associated Press, "Luyk Picked On All-SEC Coaches Team," Ocala Star-Banner, p. 10 (March 8, 1962). Retrieved September 5, 2014.

 קריירה מקצועית 
 קריירת מועדונים 
לויק הצטרף לריאל מדריד ב-1962, והפך לאזרח ספרדי כעבור שלוש שנים. הוא פרש ב-1978, לאחר שזכה בשישה גביעי אירופה לאלופות עם המועדון (1964, 1965, 1967, 1968, 1974 ו-1978, למרות שלא שיחק בגמר 1978). הוא השחקן היחיד שזכה בשישה גביעי אירופה כשחקן באותה קבוצה. לויק זכה גם ב-14 אליפויות הליגה הספרדית, 10 גביעים ספרדיים ושני גביעים בין-יבשתיים.

 נבחרת ספרד 
כחבר בנבחרת ספרד, לויק זכה במדליית כסף ביורובאסקט 1973. הוא שיחק במדי הנבחרת גם במשחקים האולימפיים במקסיקו סיטי 1968, יורובאסקט 1969, יורובאסקט 1971, אולימפיאדת מינכן 1972,Clifford Luyk. sports-reference.com יורובאסקט 1973, אליפות העולם 1974, יורובאסקט 1975 ומשחקי הים התיכון 1975.

 קריירת אימון 
לאחר פרישתו ממשחק ב-1978, הפך לויק למאמן כדורסל. מ-1978 עד 1981, אימן את קבוצת הנוער של ריאל מדריד, ומעולם לא הפסיד משחק. לאחר מכן הוא כיהן כעוזר מאמן ריאל מדריד, תחת המאמן הראשי לולו סיינץ, במשך שש עונות, מ-1983 עד 1989, ובמשך עונה נוספת תחת המאמן הראשי ג'ורג' קארל, מ-1989 עד 1990. הוא חזר לריאל מדריד כמאמן ראשי, מ-1991 עד 1994, וזכה בשתי אליפויות הליגה הספרדית, גביע ספורטה וגביע המלך הספרדי. בהדרכת לויק, ריאל מדריד הפסידה ללימוז' בפיינל פור היורוליג ב-1993. הוא שימש שוב כמאמן הראשי של ריאל מדריד בעונת 1998–99, ומאז 2009 שימש כיועץ מקצועי למועדון הספרדי, בו שיחק כל הקריירה."Real Madrid legend: Clifford Luyk," Euroleague.net (April 20, 2011). Retrieved September 5, 2014.

 חיים אישיים 
לויק התחתן עם פקיטה טורס פרז, מיס ספרד לשעבר (1966) ומיס אירופה (1967), ב-1970.Stephen Wade, "Ex-Gator Luyk reaches for his dream in Spain," The Gainesville Sun, p. 14 (February 1, 1992). Retrieved September 5, 2014. ללויק ולטורס היו שלושה ילדים, אחד מהם, סרג'יו לויק, שיחק כדורסל מכללות באוניברסיטת סנט ג'ון, ולאחר מכן שיחק בריאל מדריד וקבוצות ספרדיות ברמה הגבוהה ביותר. סרג'יו מת בגיל 36, לאחר מאבק קשה במחלת הסרטן. בתם, אסטפניה לויק, היא דוגמנית.

 קישורים חיצוניים 

 הערות שוליים 

קטגוריה:מאמני ריאל מדריד בכדורסל
קטגוריה:כדורסלני ריאל מדריד
קטגוריה:בחירות דראפט של ניו יורק ניקס
קטגוריה:כדורסלני אוניברסיטת פלורידה
קטגוריה:כדורסלנים באולימפיאדת מינכן (1972)
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים ספרדים
קטגוריה:ספרדים שנולדו ב-1941